**Budapest Főváros VIII. kerület Józsefváros Önkormányzata**

**a közalkalmazottak jogállásáról szóló 1992. évi XXXIII. törvény 20/A. §-a alapján pályázatot hirdet a**

**Józsefvárosi Szent Kozma Egészségügyi Központ (JEK)**

**intézményvezetői (magasabb vezető) beosztás ellátására**

**PÁLYÁZATI FELHÍVÁS**

**A magasabb vezetői megbízás keretei, időtartama:**

Határozott idejű munkaviszony keretében Józsefvárosi Szent Koma Egészségügyi Központ (JEK) magasabb vezetői - intézményvezetői megbízás, a munka törvénykönyvéről szóló 2012. évi I. törvény vezető állású munkavállalóra vonatkozó szabályai szerint, a a közalkalmazottak jogállásáról szóló 1992. évi XXXIII. törvény (a továbbiakban: Kjt.) 22/B. §-a és a Kjt. egészségügyi intézményekben történő végrehajtásáról szóló 356/2008. (XII.31.) Korm. rendelet 7. § a) pontja alapján, három hónap próbaidővel.

A vezetői megbízás határozott időre, 2016. június 01-től 2019. május 31-ig szól (3 év).

**Foglalkoztatás jellege**: teljes munkaidő

**A munkavégzés helye**: 1084 Budapest, Auróra utca 22-28.

**A magasabb vezetői beosztáshoz tartozó, illetve a vezetői megbízással járó lényeges feladatok:** Az intézmény vezetése, szakmai munkájának, gazdálkodásának szervezése, irányítása, ellenőrzése, munkáltatói jogok gyakorlása.

**Munkabér és juttatások:**

A munkabér megállapítására és a juttatásokra a Kjt., valamint a közalkalmazottak jogállásáról szóló 1992. évi XXXIII. törvény egészségügyi intézményekben történő végrehajtásáról szóló 356/2008. (XII.31.) Korm. rendelet és a vonatkozó önkormányzati rendelet rendelkezései az irányadók.

**Munkáltató:** Budapest Főváros VIII. kerület Józsefvárosi Önkormányzat Képviselő-testülete, az egyéb munkáltatói jogokat a polgármester gyakorolja /Mötv. 19. §, 67. § g) pont/

**Pályázati feltételek:**

* (orvostudományi vagy egyéb) egyetemi szintű végzettség a 13/2002. (III. 28.) EüM rendelet 1. § (1) a) pontjában foglaltakra tekintettel,
* mesterképzési szakon szerzett egészségügyi menedzser szakképesítés a 13/2002. (III. 28.) EüM rendelet 1. § (1) b) pontja alapján, vagy a 7/C. §-ban foglaltak szerint a 2013. szeptember 1-je előtt szerzett egészségügyi (szak)menedzseri képesítés, illetve az egészségügyi menedzsment szakirányú továbbképzési szakon szerzett képesítés, melyek alól felmentés adható a 4. §-ban foglaltak szerint, abban az esetben, ha a pályázó a képzésben részt vesz, vagy vállalja a képesítésnek – a megbízás adásától számított öt éven belül történő megszerzését,
* legalább ötéves vezetői gyakorlat a 13/2002. (III. 28.) EüM rendelet 1. § (1) c) pontja szerint,
* büntetlen előélet, továbbá a Kjt. 20. §. (2) d) pontjában, (2d) és (2e) bekezdésében meghatározott követelményeknek való megfelelés hatósági bizonyítvánnyal történő igazolása / Kjt. 20. § (2) bekezdés a) pont, Kjt. 20. § (4) bekezdés/,
* cselekvőképesség /Kjt. 20. § (2) bekezdés b) pont/,
* magyar állampolgárság, vagy külön jogszabály szerint a szabad mozgás és tartózkodás jogával való rendelkezés, illetve bevándorolt vagy letelepedett státusz /Kjt. 20. § (2) bekezdés c) pont/,
* vagyonnyilatkozat-tételi kötelezettség teljesítése a pályázat elnyerése esetén (a 2007. évi CLII. törvény alapján).

**A pályázat elbírálásánál előnyt jelent:**

* helyismeret (Budapest Főváros VIII. kerületi egészségügyi, szociális, gyermekjóléti és köznevelési intézmények ismerete)
* legalább öt év felsőfokú végzettséget vagy felsőfokú szakmai képesítést igénylő az egészségügyi ellátás területén betöltött munkakörben szerzett szakmai gyakorlat
* felhasználói szintű MS Office (irodai alkalmazások) ismerete
* idegen nyelvtudás

**Előnyt jelentő kompetenciák:**

* kiváló szintű kommunikációs készség
* kiváló szintű vezetői képesség

**A pályázat részeként benyújtandó iratok, igazolások, melyek hiánya a pályázat érvénytelenné nyilvánítását vonja maga után:**

* fényképpel ellátott részletes szakmai önéletrajz,
* a költségvetési szerv tevékenységével összefüggő és a kerület jellegéhez igazodó szakmai vezetői koncepció és szakmai helyzetelemzésre épülő fejlesztési elképzelések,
* a végzettséget igazoló okiratok másolata,
* a pályázó nyilatkozata arra vonatkozóan, hogy nem áll cselekvőképességet érintő gondnokság alatt,
* három hónapnál nem régebbi hatósági bizonyítvány a büntetlen előélet igazolására, továbbá annak igazolására, hogy a pályázó nem áll büntetőeljárás hatálya alatt és vele szemben nem állnak fenn a Kjt. 20. § (2d) és (2e) bekezdésében foglalt kizáró okok,
* a pályázó nyilatkozata arra vonatkozóan, hogy az állás betöltésénél vele szemben a Kjt. 41. §-a és a 43/A. §-a alapján összeférhetetlenség nem áll fenn,
* a pályázó nyilatkozata arra vonatkozóan, hogy kinevezés (megbízás) esetén vagyonnyilatkozat-tételi kötelezettségének eleget tesz,
* a pályázó nyilatkozata arra vonatkozóan, hogy a pályázati anyagában foglalt személyes adatainak a pályázati eljárással összefüggő kezeléséhez, a véleményezők és döntéshozók részére történő megismertetéséhez, sokszorosításához és továbbításához hozzájárul.

**A beosztás betöltésének időpontja:** A beosztás 2016. június 1-től tölthető be.

**A https://kozigallas.gov.hu internetes oldalon közzététel időpontja:** 2016. február 10.

**A pályázat benyújtásának határideje:** 2016. április 08.

A pályázati kiírással kapcsolatosan további információt Kincses Ibolya a Humánkapcsolati Iroda vezetője nyújt, a 459-2197 telefonszámon.

**A pályázatok benyújtásának módja:**

1 eredeti példányban Józsefvárosi Polgármesteri Hivatal Humánszolgáltatási Ügyosztályának címezve (1082 Budapest, Baross u. 63-67.) zárt borítékban **postai úton** történő megküldésével vagy **személyesen** (1082 Budapest, Baross u. 63-67. III. emelet 301.). Kérjük a borítékon feltüntetni: „Pályázat a JEK vezetői beosztására” vagy **elektronikus úton** Kincses Ibolya részére a [kincsesi@jozsefvaros.hu](mailto:kincsesi@jozsefvaros.hu) e-mail címen keresztül.

**A pályázati eljárás, a pályázat elbírálásának módja, rendje:**

A pályázatok eredményéről a szakbizottság, mint előkészítő bizottság véleménye alapján a Képviselő-testület dönt, melyről a pályázók legkésőbb az elbírálástól számított 8 napon belül írásban tájékoztatást kapnak.

**A pályázat elbírálásának határideje:** 2016. május 15.

**A pályázat kiírás közzétételének helye, ideje:**

Polgármesteri Hivatal Humánszolgáltatási Ügyosztály Családtámogatási Irodáján, az Egészségügyi Közlönyben és a [www.jozsefvaros.hu](http://www.jozsefvaros.hu), [www.kozigallas.gov.hu](http://www.kozigallas.gov.hu) honlapokon 2016. március 09-től 2016. április 08-ig.